Rikunarita-ORG/Wikinium huggingface dataset:
# Elvis Presley

| Elvis Presley |
| --- |
|  |
| Persovntiäđuh |
| Šoddâm | uđđâivemáánu 8. peeivi 1935 |
| Šoddâmsaje | Tupelo, Mississippi |
| Jáámmám | porgemáánu 16. peeivi 1977 (42-ihásâžžân) Memphis, Tennessee |
|  |  |
| Aalmugjeessânvuotâ | ovtâstumstaatâlâš |
| Musikkár |
| Artistnommâ | Elvis |
| Lávlumkielah | eŋgâlâskielâ |
| Aktiivlâžžân | 1953–1977 |
| Genreh | rock 'n' roll, pop, rockabilly, country, blues, gospel, rhythm and blues |
| Čuojânâsah | kiitaar, piano |
|  |  |
| Skiärrufinnodâh | Sun Records RCA Records

  |
| Lasetiäđuh |
| Nommâčáálus |  |
|  |  |

**Elvis Aaron Presley**, pyerebeht tubdum noomáin **Elvis** (8. uđđâivemáánu 1935 Tupelo, Mississippi, Ovtâstum staatah – 16. porgemáánu 1977 Memphis, Tennessee, Ovtâstum staatah) lâi ovtâstumstaatâlâš lávloo, musikkár já elleekovečaittâleijee.

Elvis Presley aneh ohtân 1900-lovo pop-kulttuur merhâšitteemuin ulmuin. Sun lâi 1950-lovo tergâdumos teini-iidool já seksisymbool. Elvis lâi ohtâ rockmuusik vuosmuin oovdânpyehtein já ton stiijlâ pioneerijn. Sun kočoduvvoo almolávt "rock 'n' roll kunâgâssân" teikkâ tuše "kunâgâssân". Sust šoodâi stuorrâ kulttuurlâš mulsâšume algâtteijee, mon vievâst afroameriklâš rhythm and bluesân vuáđudeijee rock and roll -muusik pajanij almolâš mielâstumvuotân. Sust šoodâi meid maaŋgâi musikkárij vaikutteijee, suu ääigi rock and rock lávloin maŋeláá šoddâm pop- já rockartistáid.

## Diskografia

*Válduartikkâl: Elvis Presley diskografia*
### Studio- já livealbumeh

* 1956 – *Elvis Presley*
* 1956 – *Elvis*
* 1957 – *Elvis' Christmas Album*
* 1960 – *Elvis Is Back!*
* 1960 – *His Hand In Mine*
* 1961 – *Something for Everybody*
* 1962 – *Pot Luck*
* 1967 – *How Great Thou Art*
* 1969 – *From Elvis in Memphis*
* 1969 – *From Memphis to Vegas - From Vegas to Memphis*
* 1970 – *On Stage*
* 1970 – *Back in Memphis*
* 1970 – *Elvis In Person at the International Hotel*
* 1971 – *Love Letters from Elvis*
* 1971 – *Elvis Sings the Wonderful World of Christmas*
* 1971 – *Elvis Country*
* 1972 – *Elvis As Recorded at Madison Square Garden*
* 1972 – *Elvis Now*
* 1972 – *He Touched Me*
* 1973 – *Elvis (Fool)*
* 1973 – *Aloha from Hawaii Via Satellite*
* 1973 – *Raised on Rock*
* 1974 – *Elvis Recorded Live On Stage In Memphis*
* 1974 – *Good Times*
* 1974 – *Having Fun with Elvis On Stage*
* 1975 – *Promised Land*
* 1975 – *Today*
* 1976 – *From Elvis Presley Boulevard, Memphis, Tennessee*
* 1977 – *Moody Blue*
* 1992 – *Elvis In Concert*

## Fáádást eres soojijn

* Wikimedia Commonsist láá koveh teikkâ eres tiätuvuárháh fáádást **Elvis Presley**.

## Käldeeh
# Portugal

| Portugal täsiväldi *República Portuguesa* (portugalkielân) |
| --- |
|  lippu |  vaakun |
|  |
| Staatâhäämi |
täsiväldi |
|  |
| President |
Marcelo Rebelo de Sousa |
| Uáiviminister |
António Costa |
|  |
| Uáivikaavpug |
Lissabon |
|  |
| Eres kaavpugeh |
Porto, Coimbra, Funchal |
|  |
| Vijđodâh |
92 212 km² |
| – sisčääci |
1,2 %  |
|  |
| Ässeeloho (2019) |
10 295 909 |
| – ässeesaahâdvuotâ |
114,5 ässed/km² |
|  |
| Virgáliih kielah |
portugalkielâ |
|  |
| Vaaluut |
euro (EUR) |
|  |
| Äigi |
UTC |
| – kesiäigi |
UTC+1 |
|  |
| Uánádâs |
PT |
| – fiävruin |
P |
| – kirdemmašinijn |
CS |
|  |
| Jotolâh |
uálgispiälásâš |
|  |
| Sundenummeer |
+351 |
|  |
| Internet TLD |
.pt |
|  |
| Motto |
ij lah |
|  |
| Aalmuglâšlaavlâ | *A Portuguesa* |
|  |

**Portugal**, virgálávt **Portugal täsiväldi** (portugalkielân *República Portuguesa*), lii staatâ Euroopist. Ton uáivikaavpug lii Lissabon.

## Historjá

Portugalist lii kuhes historjá. Maaŋgah aalmugeh láá aassâm Portugalist (ibereh, tartessoliih, kelteh, foinikialiih, kartagoliih, kreikkaliih, roomaliih, germaanliih, egyptliih, seemiliih já maureh). Nommâ "Portugal" šadda noomâst *Portus Cale* ađai "mučis haammân". Portugalist láá lamaš meid maaŋgah sirdoenâmeh ovdâmerkkân Brasilia, Angola, Mosambik, Kap Verde já Goa Indiast. Portugal vuobdij suulân 4 650 000 uárjid Brasilian. Majemuš sirdoeennâm lâi ive 1999 räi Macao.

Portugal lii kuullâm Euroop unionân ive 1986 rääjist.

## Eennâmtieđâ

### Sajadâh já rääjih

Portugal lii staatâ Maadâ-Euroopist. Ton áinoo naaburstaatâ lii nuorttân já tavveen Espanja. Staatâ máddáá- já uárjáábeln lii Atlant väldimeerâ.

### Suolluuh

Portugalist láá kyehti suáluikuávlu: Azoreh já Madeira. Sevagensuolluuh kuleh Madeiran.

### Jäävrih já juuvah

Portugalist láá love juuhhâd. Kuhemus juuhâ lii Tajo. Tot lii 1 038 kilomeetterid kukke.

### Morfologia

Portugal alemus saje lii Ponta do Pico (2 351 m), mii lii Azorijn.

### Šoŋŋâdâh

Portugal šoŋŋâdâh lii viehâ liegâs já njuoskâs. 35,4 prosentid Portugalist lii mecci já 32 prosentid lii sino. Piälduh láá 24 prosentid.

## Haldâttâh já politiik

Portugalist lii president, já parlamentist láá 230 aalmugovdâsteijed.

## Ekonomia

Portugal lii moodeern já demokraatlâš ráhtulâšvuotâstaatâ. Portugal lii Uárji-Euroop kievhimus staatâ. Mađhâšem lii tehálâš toimâsyergi.

## Viehâdâh

### Ässeeloho

Portugalist ääsih suulân love miljovn olmožid. Täin sullân kyehti miljovn olmožid ääsih staatâ uáivikaavpugist Lissabonist. Eres teháliih kaavpugeh láá Porto, Amadora já Braga.

## Kulttuur

### Valastâllâm

Jyelgipállu lii pivnohumos valastâllâmšlaajâ já Portugal lii miänástum tast pyereest.

### Purrâmâš já juhâmâš

Portugalist ulmuuh poreh ennuv kuolijd ovdâmerkkân sardinijd já toorskijd. Portviini já madeiraviini láá njálgáh já pegâlmeh.

## Fáádást eres soojijn

* Wikimedia Commonsist láá koveh teikkâ eres tiätuvuárháh fáádást **Portugal**.

## Käldeeh